ai4bharat/Pralekha huggingface dataset:
अणुऊर्जा विभाग
स्मॉल मॉड्यूलर रिॲक्टर्स  चा स्वदेशात विकास करण्यासाठी इतर देशांसोबत सहकार्य करण्याच्या शक्यतांची चाचपणी सुरू असल्याची केंद्रीय मंत्री डॉ. जितेंद्र सिंह यांची माहिती
देशात एसएमआर तंत्रज्ञानाला प्रोत्साहन देण्यासाठी खाजगी क्षेत्रे आणि स्टार्ट अप्सच्या सहभागाला अनुमती देण्याच्या दृष्टीने, अणुऊर्जा कायदा 1962 च्या तरतुदींचा अभ्यास सुरू: डॉ जितेंद्र सिंह
नवी दिल्ली, 2 ऑगस्ट 2023
स्मॉल मॉड्युलर रिॲक्टर्स  म्हणजेच अत्याधुनिक लघु अणुभट्ट्यांचा स्वदेशात विकास करण्यासाठी इतर देशांसोबत सहकार्य तसेच पर्यायांची केंद्र सरकार चाचपणी करत आहे, अशी माहिती, केंद्रीय विज्ञान आणि तंत्रज्ञान, पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री  डॉ. जितेंद्र सिंह यांनी आज दिली.
सरकारच्या निर्णयाच्या आधारे भविष्यातील कृती निश्चित केली जाईल, असे लोकसभेत एका प्रश्नाच्या लेखी उत्तरात डॉ जितेंद्र सिंह यांनी सांगितले. देशात SMRs तंत्रज्ञानाला चालना देण्यासाठी खाजगी क्षेत्र आणि स्टार्टअप्सना सहभागी होण्यासाठी अणुऊर्जा कायदा, 1962 मधील तरतुदी तपासल्या जात आहेत, असेही त्यांनी म्हटले आहे.
औद्योगिक क्षेत्रातील, कार्बन उत्सर्जन कमी करण्याच्या दृष्टीने, विशेषतः जिथे विश्वासार्ह आणि सातत्यपूर्ण वीज पुरवठ्याची गरज आहे, अशा ठिकाणी, स्मॉल मॉड्यूलर रिॲक्टर्स हे एक आश्वासक तंत्रज्ञान ठरू शकेल, असे डॉ. सिंह यांनी म्हटले आहे. स्वच्छ ऊर्जा संक्रमणाची आपली वचनबद्धता पूर्ण करण्यासाठी, भारत एसएमआरच्या विकासासाठी पावले उचलण्याचा विचार करत असल्याची माहिती त्यांनी दिली.
अशा अत्याधुनिक अणुभट्ट्यांची उभारणी करण्यातली व्यवहार्यता आणि परिणामकारकता अभ्यासण्याच्या दृष्टीने आराखडा तयार करण्यासाठी सविस्तर तांत्रिक चर्चा सध्या सुरू आहे. मोठ्या आकाराच्या अणुभट्ट्यांच्या माध्यमातून अणुऊर्जा क्षमता वाढवणे हे विभागाचे प्राथमिक उद्दिष्ट आहे, असेही त्यांनी संगितले.
S.Patil/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
पंतप्रधान कार्यालय
पंतप्रधानांनी साधला जपानी मान्यवरांसोबत संवाद
पंतप्रधान नरेंद्र मोदी यांनी जी-7 शिखर परिषदेसाठीच्या हिरोशिमा भेटीदरम्यान जपानी मान्यवर टोमियो मिझोकामी आणि हिरोको ताकायामा यांची भेट घेतली. या मान्यवरांनी आपल्या क्षेत्रात उल्लेखनीय कामगिरी केली आहे.
टोमियो मिझोकामी, ओसाका विद्यापीठात प्राध्यापक आहेत. प्रसिद्ध लेखक आणि भाषाशास्त्रज्ञही असून हिंदी आणि पंजाबी भाषांमध्ये ते निपुण आहेत. परराष्ट्र अभ्यास हा त्यांच्या अध्यापनाचा विषय आहे. जपानमध्ये भारतीय साहित्य आणि संस्कृतीच्या प्रसारासाठी दिलेल्या योगदानाबद्दल त्यांना 2018 मध्ये पद्मश्री पुरस्काराने सन्मानित करण्यात आले आहे. त्यांचे "ज्वालामुखी" हे पुस्तक प्रसिद्ध आहे - जपानमध्ये हिंदी शिक्षणाचा पाया घातलेल्या 1980 च्या दशकातील जपानी विद्वानांनी लिहिलेल्या काव्यसंग्रहाचे हे संकलन आहे.
हिरोशिमा येथे जन्मलेल्या हिरोको ताकायामा या पाश्चात्य शैलीतील चित्रकार आहेत. भारतासोबत दोन दशकांहून अधिक काळ असलेल्या त्यांच्या दृढ संबंधाचा त्यांच्या कलाकृतींवर खूप प्रभाव आहे. त्यांनी भारतात अनेक कार्यशाळा आणि प्रदर्शने आयोजित केली आहेत. विश्व भारती विद्यापीठ, शांती निकेतन येथे काही काळ त्या अतिथी प्राध्यापकही होत्या. ताकायामा यांनी यावेळी पंतप्रधानांना त्यांच्या प्रमुख कामांपैकी असलेले - 2022 मध्ये तयार केलेले भगवान बुद्धांचे तैलचित्र भेट दिले.
अशा संवादांमुळे परस्पर सामंजस्य, आदर वाढतो आणि उभय देशांमधे मजबूत बंध निर्माण होतात असे पंतप्रधानांनी यावेळी सांगितले. भारत-जपान विशेष धोरणात्मक आणि जागतिक भागीदारी संबंध अधिक दृढ करण्याचा मार्ग मोकळा करणार्या अशा समृद्ध देवाणघेवाणीसाठी अशा आणखी संधी उपलब्ध व्हाव्यात अशी अपेक्षा त्यांनी व्यक्त केली.
संरक्षण मंत्रालय
देशी बनावटीच्या तेजस या लढाऊ विमानाविषयी विविध देशांना स्वारस्य
नवी दिल्ली, 5 ऑगस्ट 2022
संरक्षण मंत्रालयाच्या अंतर्गत येणारा सार्वजनिक क्षेत्रातील उपक्रम हिंदुस्तान एरोनॉटिक्स लिमिटेड,या कंपनीने लाईट कॉम्बॅट विमान  म्हणजेच वजनाने हलक्या असलेल्या लढाऊ विमानाच्या श्रेणीतील विमानांसाठी रॉयल मलेशियन एअर फोर्स , मलेशिया यांच्या कडून फेब्रुवारी 2019 मध्ये प्राप्त झालेल्या माहितीच्या विनंतीला  प्रतिसाद दिला. त्यानंतर, रॉयल मलेशियन एअर फोर्स, मलेशिया यांनी 18 फायटर लीड इन ट्रेनर - लाइट कॉम्बॅट एअरक्राफ्ट  विमाने आणि HAL ने LCA तेजस ट्विन सीटर प्रकारातील विमानांसाठी जारी केलेल्या निविदांच्या प्रस्तावाच्या विनंतीला हिंदुस्तान एरोनॉटिक्स लिमिटेडने ऑक्टोबर 2021 मध्ये प्रतिसाद  दिला. या एलसीए  प्रकारच्या विमानांमध्ये स्वारस्य असलेले इतर देश: अर्जेंटिना, ऑस्ट्रेलिया, इजिप्त, यूएसए, इंडोनेशिया आणि फिलीपिन्स हे होते.
सरकारने गेल्या काही वर्षांत अनेक धोरणात्मक पाऊले उचलली आहेत आणि देशात स्वदेशी बनावटीच्या , संरक्षण उपकरणांच्या विकास आणि निर्मितीला प्रोत्साहन देण्यासाठी अनेक सुधारणा केल्या आहेत, ज्यामुळे त्यांचे उत्पादन वाढले आहे.
संरक्षण राज्यमंत्री श्री अजय भट्ट यांनी आज लोकसभेत श्रीमती क्लीन ओझा आणि इतरांनी विचारलेल्या प्रश्नांना लेखी उत्तर देताना ही माहिती दिली.
S.Patil/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
पंतप्रधान कार्यालय
ह्युस्टन, टेक्सास येथे पंतप्रधान नरेंद मोदी यांनी अमेरिकेच्या राष्ट्राध्यक्षांचा दिला परिचय
नवी दिल्ली, 22 सप्टेंबर 2019
शुभ सकाळ ह्युस्टन,
शुभ सकाळ टेक्सास,
शुभ सकाळ अमेरिका,
भारत आणि जगभरातील भारतीयांना माझा नमस्कार.
मित्रांनो,
आज सकाळी आपल्यासोबत एक विशेष व्यक्ती आहे जिला कोणत्याही परीचयाची आवशक्यता नाही. त्यांचे नाव माहित नाही असे या जगात कोणी नाही.
जागतिक राजकारणावरील प्रत्येक संभाषणात त्यांचे नाव समोर येतेच. कोट्यावधी लोकं त्यांच्या शब्दाचे अनुसरण करतात.
या महान देशाच्या सर्वोच्च पदावर विराजमान होण्याआधीच ते घराघरात लोकप्रिय होते.
विशेष कार्यकारी अधिकारी ते कमांडर इन चीफ, बोर्डरूम ते ओव्हल कार्यालय, स्टुडियो ते जागतिक मंच, राजकारणापासून ते अर्थव्यवस्था आणि सुरक्षेपर्यंत सर्व क्षेत्रात त्यांनी खोल प्रभाव पाडला आहे.
आज ते येथे आपल्या सोबत आहेत. या भव्य स्टेडीयम आणि भव्य सोहळ्यात त्यांचे स्वागत करणे ही माझ्यासाठी सन्मानाची बाब आहे.
आणि मी असे म्हणू शकतो की, मला त्यांना वारंवार भेटण्याची संधी मिळाली आहे. आणि प्रत्येकवेळी मला मित्रत्व, उर्जेने परिपूर्ण असे अमेरिकेचे राष्ट्राध्यक्ष डोनाल्ड ट्रम्प भेटले.
हे विलक्षण आहे, हे अभूतपूर्व आहे.
मित्रांनो,
तुम्हाला सांगितल्याप्रमाणे आम्ही बऱ्याच वेळा भेटलो आहोत आणि प्रत्येक वेळी ते मला नेहमीप्रमाणे प्रेमळ, मैत्रीपूर्ण, उत्साही आणि ज्ञानी जाणवले. मी आणखी काही गोष्टींसाठी त्याचे कौतुक करतो.
त्यांची नेतृत्वशक्ती, अमेरिकेबद्दलची उत्कटता, प्रत्येक अमेरिकेन नागरिकाची चिंता, अमेरिकन भविष्यावरील त्यांचा विश्वास आणि अमेरिकेला पुन्हा महान बनवण्याचा दृढ संकल्प.
आणि त्यांनी अमेरिकन अर्थव्यवस्था पुन्हा मजबूत बनविली आहे. त्यांनी संयुक्त राष्ट्र आणि जगासाठी बरेच काही साध्य केले आहे.
मित्रांनो,
भारतीयांचे राष्ट्राध्यक्ष ट्रम्प यांच्याशी चांगले संबंध आहेत. उमेदवार ट्रम्प यांचे - अबकी बार ट्रम्प सरकार हे शब्द जोरात आणि स्पष्ट ऐकू आले होते आणि व्हाईट हाऊसमध्ये झालेल्या त्यांच्या जल्लोषाने लाखो चेहरे आनंदाने आणि कौतुकांनी उजळले होते.
मी जेव्हा त्यांना प्रथमच भेटलो होतो तेव्हा ते मला म्हणाले,‘भारत हा व्हाईट हाऊसचा खरा मित्र आहे.’ तुमची आजची उपस्थिती याचा मोठा पुरावा आहे.
मागील काही वर्षांमध्ये दोन्ही देशांनी आपले संबंध वेगळ्या उंचीवर नेले आहेत. राष्ट्राध्यक्ष महोदय आज सकाळी तुम्ही ह्युस्टन येथे जगातील दोन मोठ्या लोकशाहीच्या भागीदारीचा उत्साह अनुभवू शकता.
आपल्या दोन देशांमधील नागरिकांच्या दृढ संबंधाची खोली तुम्ही अनुभवू शकता.या सर्व संबंधांच्या केंद्रस्थानी ह्यूस्टन ते हैदराबाद, बोस्टन ते बंगळूरू, शिकागो ते शिमला, लॉस एंजेलिस ते लुधियाना, न्यू जर्सी ते नवी दिल्ली येथील लोकं आहेत.
जगभरातील वेगवेगळ्या वेळेनुसार हा कार्यक्रम रविवारी रात्री उशिरा जारी होत असला तरीही शेकडो लाखो लोकं टिव्ही वर हा कार्यक्रम पाहत आहेत.ते ऐतिहासिक क्षणाचे साक्षीदार आहेत.
अध्यक्ष महोदय 2017 मध्ये तुम्ही मला तुमच्या कुटूंबाची ओळख करून दिली आणि आज मी तुम्हाला माझ्या परिवाराची ओळख करून दिली.
बंधू आणि भगिनींनो हे आहेत माझे मित्र, भारताचे मित्र, अमेरिकेचे महान राष्ट्राध्यक्ष डोनाल्ड ट्रम्प.
B.Gokhale/S.Mhatre/P.Malandkar
(Visitor Counter : 89
पंतप्रधान कार्यालय
‘हर घर तिरंगा’ मोहीम साकारण्यासाठी समाज माध्यमांवर आपल्या फोटोऐवजी तिरंगा लावण्याचे पंतप्रधानांचे आवाहन
पंतप्रधान नरेंद्र मोदी यांनी समाजमाध्यमावरील स्वतःच्या फोटोच्या जागी तिरंगी झेंड्याचा फोटो लावला आहे. ‘हर घर तिरंगा’ ही घोषणा साकारण्यासाठी प्रत्येकाने हा बदल करण्याचे आवाहन पंतप्रधानांनी केले आहे.
देशात 13 ते 15 ऑगस्ट या कालावधीत #HarGharTiranga मोहीम साजरी केली जात आहे.
पंतप्रधानांनी ट्विटर संदेशात म्हटले आहे,
“समाज माध्यमांवरील आपले फोटो बदलून ‘हर घर तिरंगा’ साकारूया आणि #HarGharTiranga या खास प्रयत्नाला पाठिंबा दर्शवून आपल्या लाडक्या देशाशी असलेले बंध आणखी घट्ट करूया.”
माहिती आणि प्रसारण मंत्रालय
केंद्रीय माहिती आणि प्रसारण मंत्रालयाने ऑनलाईन गेमिंग आणि काल्पनिक खेळांसंदर्भातील नियमावली जारी केली
केंद्रीय माहिती आणि प्रसारण मंत्रालयाने आज ऑनलाईन गेमिंग आणि काल्पनिक खेळांसंदर्भातील नियमावली प्रसिद्ध केली. मंत्रालयाने ब्रॉडकास्टर्सना अॅडव्हर्टायझिंग स्टँडर्ड काउन्सिल ऑफ इंडियाने दिलेल्या मार्गदर्शक सूचनांच्या मुद्द्यांचे पालन करण्याचा सल्ला दिला आहे. जाहिरातींच्या माध्यमातून कायद्याने प्रतिबंधित केलेल्या कोणत्याही कार्यास प्रोत्साहन दिले जाऊ नये, असेही मंत्रालयाने म्हटले आहे. सविस्तर नियमावली पुढील संकेतस्थळावर उपलब्ध आहे:
https://mib.gov.in/sites/default/files/Advisory.pdf
पंतप्रधान कार्यालय
चांद्रयान-3 देशाच्या आशा आणि स्वप्ने आपल्यासोबत वाहून नेईल- पंतप्रधान
पंतप्रधान नरेंद्र मोदी यांनी चांद्रयान-3 या भारताच्या तिसऱ्या चांद्रमोहिमेचे महत्त्व अधोरेखित केले आहे.
एका ट्वीट थ्रेडमध्ये पंतप्रधान म्हणालेः
" भारताच्या अंतराळ क्षेत्राचा विचार केला तर 14 जुलै 2023 हा दिवस सुवर्णाक्षरात कोरला जाईल. चांद्रयान-3 या आपल्या तिसऱ्या चांद्रमोहिमेचा प्रवास सुरू होईल. ही उल्लेखनीय मोहीम आपल्या देशाच्या आशा आणि स्वप्ने सोबत वाहून नेईल.
चांद्रयान-3 कक्षा उंचावण्याच्या प्रक्रियेनंतर चंद्राच्या कक्षेमध्ये सोडण्यात येईल. 300,000 किमी चे अंतर कापल्यानंतर हे यान येत्या काही आठवड्यात चंद्रावर पोहोचेल. या यानामध्ये असलेली शास्त्रीय उपकरणे चंद्राच्या पृष्ठभागाचा अभ्यास करतील आणि आपले ज्ञान आणखी वाढवतील.
आपल्या शास्त्रज्ञांच्या योगदानामुळे अंतराळ क्षेत्रात भारताचा समृद्ध इतिहास आहे. जागतिक चांद्र मोहिमांमध्ये चांद्रयान-1 ही मोहीम ऐतिहासिक मानली जाते कारण या मोहिमेद्वारे चंद्रावर पाण्याचे रेणू असल्याची पुष्टी करण्यात आली होती. जगभरातील 200 पेक्षा जास्त वैज्ञानिक पत्रिकांमध्ये हे संशोधन प्रसिद्ध करण्यात आले होते.
चांद्रयान-1 या मोहिमेपर्यंत चंद्र म्हणजे एक शुष्क, भूगर्भशास्त्रीय दृष्ट्या निष्क्रिय आणि निवास करण्यास अयोग्य पृष्ठभाग मानला जात होता. मात्र, आता पाण्याच्या अस्तित्वामुळे आणि उप-पृष्ठीय बर्फामुळे तो गतिशील आणि भूगर्भशास्त्रीय दृष्ट्या सक्रीय पृष्ठभाग मानला जात आहे. कदाचित भविष्यात तो निवासासाठी योग्य ठरू शकेल!
चांद्रयान-2 ही मोहीम देखील तितकीच ऐतिहासिक होती कारण या मोहिमेतील चंद्राच्या कक्षेत भ्रमण करणाऱ्या उपकरणाने पहिल्यांदाच रिमोट सेन्सिंगद्वारे क्रोमिअम, मँगनीज आणि सोडियमच्या अस्तित्वाचा शोध लावला होता. या माहितीमुळे देखील चंद्राच्या भूगर्भ उत्क्रांतीचा सखोल अभ्यास करता येईल.
चांद्रयान-2 च्या महत्त्वाच्या शास्त्रीय फलनिष्पत्तींमध्ये पहिलावहिला लुनार सोडियमचा जागतिक नकाशा, चंद्रावरील खळग्यांच्या कमीअधिक आकाराच्या कारणांविषयी अधिक जास्त माहिती, आयआयआरएस उपकरणाद्वारे चंद्राच्या पृष्ठभागावर पाण्याच्या बर्फाचा शोध आणि इतर अनेक गोष्टींचा समावेश आहे. या मोहिमेची माहिती सुमारे 50 प्रकाशनांमध्ये प्रसिद्ध करण्यात आली आहे.
चांद्रयान-3 मोहिमेला शुभेच्छा! या मोहिमेविषयी आणि अंतराळ , विज्ञान आणि नवोन्मेष या क्षेत्रात आपण सातत्याने करत असलेल्या प्रगतीची जास्तीत जास्त माहिती घेण्याचे मी तुम्हा सर्वांना आवाहन करतो. याचा तुम्हा सर्वांना अतिशय अभिमान वाटेल."
जलशक्ती मंत्रालय
जल जीवन अभियानाच्या जलद अंमलबजावणीसाठी जल शक्ती मंत्र्यांचे अरुणाचल प्रदेशच्या मुख्यमंत्र्यांना पत्र
मार्च 2023 पर्यंत राज्याच्या ग्रामीण भागातील घरांमध्ये नळाने पाणीपुरवठा करण्याची सरकारची योजना
(केंद्रीय जल शक्ती मंत्री गजेंद्र सिंह शेखावत यांनी अरुणाचल प्रदेशच्या मुख्यमंत्र्यांना पत्र लिहून जल जीवन अभियानाची राज्यात जलद अंमलबजावणी करण्याची सूचना केली आहे. पंतप्रधान नरेंद्र मोदी यांची ही पथदर्शी योजना असून, या अंतर्गत, वर्ष 2024 पर्यंत देशातील प्रत्येक घरात नळाने पाणीपुरवठा करण्याचे महत्वाकांक्षी उद्दिष्ट साध्य केले जाणार आहे. या विकेंद्रित, मागणी- आधारित समुदाय-व्यवस्थापन आधारित योजनेमुळे भारतात, पेयजल योजनेच्या क्षेत्रात मोठी क्रांती येणार आहे. राज्यांसोबत, भागीदारी करुन जलशक्ती मंत्रालय हे अभियान राबवत आहे. याअंतर्गत, 55 लिटर पाणी दरडोई, दिले जाणार आहेत, या योजनेमुळे, ग्रामीण जनतेच्या जनजीवनात मोठा बदल होणार आहे.
मार्च 2023,पर्यंत अरुणाचल प्रदेशातील सर्व घरांमध्ये नळाने पाणीपुरवठा करण्याचे सरकारचे उद्दिष्ट आहे. केंद्र सरकारने यासाठी अरुणाचल प्रदेश सरकारला वर्ष 2020-21साठी 255 कोटी रुपये निधी दिला आहे. एकूण 2.18 लाख ग्रामीण घरांपैकी 37,000 घरांना नळाने पाणीपुरवठा केला गेला आहे. यात उर्वरित जिल्ह्यांना पाणीपुरवठा करतांना, आकांक्षी जिल्ह्यांना प्राधान्य दिले जाणार आहे.
केंद्रीय मंत्र्यांनी, अरुणाचल प्रदेशच्या मुख्यमंत्र्यांना या योजनेला गती देण्याची विनंती केली आहे. मिशन मोडवर ही योजना राबवावी अशी विनंती त्यांनी केली आहे. गावागावांपर्यंत ही योजना पोहचवण्याला अधिक प्राधान्य द्यावे, असेही शेखावत यांनी म्हटले आहे. यामुळे, कोविडच्या काळात, सामाजिक अंतर पाळले जाईल तसेच, ग्रामीण जनतेला रोजगार मिळेल तसेच ग्रामीण अर्थव्यवस्था अधिक सुदृढ होईल. असेही, त्यांनी म्हटले आहे.
सरकारच्या विविध ग्रामीण रोजगार योजनांच्या माध्यमातून हे अभियान राबवले जावे, असे केंद्रीय मंत्र्यांनी अरुणाचल प्रदेशच्या मुख्यमंत्र्यांना लिहिलेल्या पत्रात म्हटले आहे.
पेट्रोलियम आणि नैसर्गिक वायू मंत्रालय
“भारतातील खेळ ही एक भावना आहे आणि भारताच्या क्रीडा प्रतिभेचे संवर्धन हे राष्ट्राला जागतिक स्तरावर पुढे नेण्याचा ध्यास आहे” : हरदीप एस. पुरी
पंतप्रधान नरेंद्र मोदी यांच्या 'राष्ट्र प्रथम आणि नेहमीच प्रथम' या ध्येयदृष्टीस ध्वनित करणाऱ्या प्रेरणादायी राष्ट्रगीत आणि 'जय हे' या ध्वनीचित्रफीतीचे पुरी यांच्या हस्ते लोकार्पण
नवी दिल्ली, 16 ऑगस्ट 2023
विविध क्रीडा प्रकारात भारताची मान अभिमानाने उंचावणाऱ्या खेळाडूंचा सहभाग असलेल्या प्रेरणादायी राष्ट्रगीताच्या चित्रफीतीचे अनावरण गृहनिर्माण आणि शहरी व्यवहार आणि पेट्रोलियम तसेच नैसर्गिक वायू मंत्री हरदीप सिंग पुरी यांनी काल 77 व्या स्वातंत्र्यदिनाचे औचित्य साधत केले. इंडियन ऑइल कॉर्पोरेशन लिमिटेडने याची निर्मिती केली आहे.
“भारतातील खेळ ही एक भावना आहे आणि भारताच्या क्रीडा प्रतिभेचे संवर्धन हे राष्ट्राला जागतिक स्तरावर पुढे नेण्याचा ध्यास आहे” असे पुरी यावेळी म्हणाले. खेळात जिंकणे किंवा पराभव महत्त्वाचा नसतो, तर खेळाची भावना आणि खिलाडूवृत्ती राष्ट्राला आनंद देते. आजच्या शुभ दिवशी, इंडियन ऑइलने तयार केलेले क्रीडागीत देशाची खेळाप्रती असलेली उत्कटता आणि पॅरा-अॅथलेटिक्ससह विविध खेळांना दिलेले भक्कम पाठबळ 'राष्ट्र प्रथम, नेहमीच प्रथम' या संकल्पनेला मूर्त रूप देत आहे असे त्यांनी सांगितले.
'जय हे' या प्रेरणादायी संगीतमय चित्रफीतीचे अनावरणही त्यांनी यावेळी केले. जीवनाच्या प्रत्येक क्षेत्रावर प्रभाव टाकणाऱ्या आणि सर्वसमावेशक प्रगतीला चालना देणाऱ्या ''राष्ट्र प्रथम, नेहमीच प्रथम' या तत्वाच्या सर्जनशील अभिव्यक्तीस यात साकारले आहे.
क्रीडापटूंचे खेळाप्रती असलेले समर्पण, वचनबद्धता आणि सर्वात महत्त्वाचे म्हणजे जागतिक क्रीडापटलावर भारताचा दर्जा उंचावण्याचा त्यांचा अविचल संकल्प, अथक प्रयत्न या चित्रफीतीत सुंदरपणे रेखाटले आहेत. तारुण्यात सर्वोत्तमाचा ध्यास घेत अभूतपूर्व कामगिरी करणाऱ्या प्रत्येक भारतीय खेळाडूचे परिश्रम सर्वांपर्यंत पोहचवणे या चित्रफीतीचा उद्देश आहे.
या उपक्रमात सर्व भारतीयांना प्रेरणा देण्याची क्षमता आहे. आशा आहे की 'जय हे' प्रत्येक भारतीयाला आपल्या महान राष्ट्रासाठी योगदान देण्यासाठी प्रेरित करेल. जे माननीय पंतप्रधान नरेंद्र मोदी यांच्या - "राष्ट्र प्रथम आणि नेहमीच प्रथम" या ब्रीद वाक्यास वास्तवात आणेल.Jaydevi PS/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
आरोग्य आणि कुटुंब कल्याण मंत्रालय
कोविड - 19 प्रतिबंधक लसीकरण ताजी माहिती
भारत सरकारकडून राज्ये/ केंद्रशासित प्रदेशांना लसीच्या 31.51 कोटींहून अधिक मात्रांचा पुरवठा
राज्ये/ केंद्रशासित प्रदेशांकडे अद्याप लसीच्या 1.15 कोटींहून अधिक मात्रा लसीकरणासाठी उपलब्ध
देशभरात कोविड-19 प्रतिबंधक लसीकरणाची गती आणि व्याप्ती वाढविण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्याला 21 जून 2021 पासून सुरुवात झाली. लसीकरणाचे अधिक उत्तम नियोजन करण्यासाठी आणि लसींची पुरवठा साखळी सुरळीत राखण्याच्या दृष्टीने , राज्ये आणि केंद्रशासित प्रदेशांना लसींची अधिक प्रमाणात उपलब्धता, लस उपलब्धतेची आगाऊ पूर्वसूचना याद्वारे लसीकरण मोहिमेला गती देण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करून सहकार्य करत आहे. कोविड-19 प्रतिबंधक लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातील लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना विनामूल्य पुरवणार आहेत.
विनामूल्य आणि राज्यांकडून थेट खरेदी अशा दोन्ही श्रेणीच्या माध्यमातून भारत सरकारने आतापर्यंत राज्य सरकार / केंद्रशासित प्रदेशांना लसीच्या 31.51 कोटींहून  अधिक मात्रा पुरवल्या आहेत.
, यापैकी वाया गेलेल्या मात्रांसह एकूण 30,35,97,466 मात्रा देण्यात आल्या आहेत
राज्ये/केंद्रशासित प्रदेशांकडे अजूनही 1.15 कोटींहून  अधिक कोविड प्रतिबंधक लसीच्या मात्रांचा साठा लसीकरणासाठी उपलब्ध आहेत.
याव्यतिरिक्त, आगामी 3 दिवसात लसीच्या 20,48,960 मात्रा राज्ये / केंद्रशासित प्रदेशांना प्राप्त होतील.
वाणिज्य आणि उदयोग मंत्रालय
अमेरिकेतील उद्योजकांनी भारताकडे आपले पुढचे गुंतवणूक केंद्र म्हणून बघावे- केंद्रीय मंत्री पियुष गोयल यांचे आवाहन
भूतकाळातील मानसिकतेतून बाहेर पडून, उच्च दर्जाची उत्पादने, व्यापक जागतिक व्यापारी सबंध आणि जागतिक व्यापार वाढविण्याच्या दिशेने भारताची वाटचाल- पियुष गोयल
केंद्रीय उद्योग आणि वाणिज्य तसेच रेल्वेमंत्री पियुष गोयल यांनी अमेरिकन उद्योगजगताला भारतात अधिकाधिक गुंतवणूक करण्याचे आवाहन केले आहे. पंतप्रधान नरेंद्र मोदी यांच्या दृष्टीकोनात सहभागी होत, उद्योजकांनी भारताला आपले पुढचे गुंतवणूक केंद्र बनवावे, असे गोयल म्हणाले. भारतीय चेंबर ऑफ कॉमर्स, युएसए च्या जागतिक वित्तीय आणि गुंतवणूक नेतृत्वविषयक परिषदेत ते काल आभासी पद्धतीने सहभागी झाले होते. भारत सरकार, धाडसी, मुक्त आणि लवचिक स्वरूपाच्या दृष्टीकोनासाठी कटिबद्ध असल्याच सांगत ते म्हणाले, “ आपण सर्वांनी एकजिनसीपणे काम करुया. एकमेकांसोबत समन्वय राखून काम केले तर अमेरिका आणि भारत, दोन्हीकडच्या लोकांच्या उज्ज्वल भवितव्यासाठी आपण यशस्वीपणे काम करू शकू, असा मला विश्वास आहे.”
भारत आणि अमेरिकेतील संबंध येत्या काळात अधिकाधिक दृढ होत जाणार आहेत, सध्या आपण चिरंतन संबंधांच्या टोकावर उभे आहोत, असे गोयल म्हणाले. भारत आणि अमेरिकेला पुढचाही मोठा प्रवास एकत्रितपणे करायचा आहे, त्यासाठी अमेरिकेने पंतप्रधान नरेंद्र मोदी यांच्या आत्मनिर्भर भारताअंतर्गत करण्यात आलेल्या विविध सुधारणांचा लाभ घ्यावा, असे आवाहन त्यांनी केले. दोन्ही देशांमध्ये आज धाडसी निर्णय घेण्याची क्षमता आहे. आपण एकमेकांवर विश्वास असलेले भागीदार आहोत आणि या विश्वासाच्या आधारे अमेरिकन कंपन्यांना एका अशा देशात गुंतवणूक करता येईल जिथे पारदर्शकता आहे आणि नियमांवर आधारित व्यापार आणि संवादही आहे. दोन्ही देशातील द्विपक्षीय व्यापार 2017 मध्ये 126 अब्ज डॉलर्स होता, तो 2019 मध्ये 145 अब्ज डॉलर्सपर्यंत वाढला. येत्या पाच वर्षात हा व्यापार 500 अब्ज डॉलर्सपर्यंत वाढवण्याचे उद्दिष्ट असल्याचे त्यांनी सांगितले.
भारताने आता जुनी मानसिकता सोडून दिली असून, उच्च दर्जाची उत्पादने, जागतिक व्यापारात व्यापक शिरकाव आणि जागतिक व्यापारात मोठा वाटा असे आमचे प्रयत्न आहेत, पारंपारिक दृष्टीकोन आता बाजूला ठेवावे लागतील. सध्या धाडसी निर्णय आणि गुंतवणूक गरजेची आहे. आम्ही आता लाल-फीत-शाहीतून बाहेर पडतो आहोत
जुन्या बेड्या मोडून काढत आम्ही आता अधिक मुक्त आणि उदार झालो आहोत. पंतप्रधानांनी सांगितल्याप्रमाणे आपल्याला आता भारतीय अर्थव्यवस्थेला आदेश आणि नियंत्रणाच्यापद्धतीतून बाहेर काढत, सज्ज आणि सोप्या संस्कृतीत न्यायचे आहे, असे ते म्हणाले.
देशात अलीकडेच झालेल्या आर्थिक सुधारणांची त्यांनी माहिती दिली. भारताची प्रशासनिक व्यवस्था आणि धोरण, कायदे अशा सर्व दृष्टीने अनेक महत्वाच्या क्षेत्रात सुधारणा केल्या असल्याचे त्यांनी सांगितले. भारताला नव्या उंचीवर नेण्यासाठी आम्ही काम करत आहोत, कॉर्पोरेट टैक्स, नादारी आणि दिवाळखोरी कायदा,अशा सुधारणांचा त्यांनी उल्लेख केला. त्यांच्या क्षेत्रातही, जलद आणि सहज पद्धतीने काम सुरु आहे. आगामी काळात, उद्योग-कंपन्यासाठी एकल खिडकी योजनेच्या प्रस्तावावर विचार केली जाईल, असे त्यांनी सांगितले. आम्ही उत्तम पायाभूत सुविधांना बळ दिले आहे. असेही ते म्हणाले.
गेल्या दोन दशकांपासून भारत आणि अमेरिका प्रत्येक क्षेत्रात एकमेकांना मदत करत असल्याचे गोयल म्हणाले. उभय देशांच्या परराष्ट्र मंत्र्यांमध्ये टोकियो येथे झालेल्या बैठकीतही हेच अधोरेखित झाल्याचे त्यांनी सांगितले
पंतप्रधान कार्यालय
पंतप्रधानांनी शिक्षक दिनानिमित्त सर्व मेहनती शिक्षकांना शुभेच्छा दिल्या
माजी राष्ट्रपती डॉ. राधाकृष्णन यांनाही त्यांच्या जयंतीनिमित्त केले अभिवादन
पंतप्रधान नरेंद्र मोदी यांनी शिक्षक दिनानिमित्त मुलांमध्ये समर्पित वृत्तीने शिक्षणाची गोडी निर्माण करणाऱ्या सर्व मेहनती शिक्षकांना शुभेच्छा दिल्या आहेत. मोदी यांनी माजी राष्ट्रपती डॉ. राधाकृष्णन यांनाही जयंतीनिमित्त आदरांजली वाहिली.
पंतप्रधान म्हणाले;
"#TeachersDay निमित्त, विशेषत: मुलांमध्ये समर्पित वृत्तीने शिक्षणाची गोडी निर्माण करणाऱ्या सर्व मेहनती शिक्षकांना शुभेच्छा. आपले माजी राष्ट्रपती डॉ. राधाकृष्णन यांनाही त्यांच्या जयंतीनिमित्त मी विनम्र अभिवादन करतो."
सहकार मंत्रालय
केंद्रीय गृह आणि सहकार मंत्री अमित शहा यांनी आज गुजरातमधील मेहसाणा येथील दूधसागर संशोधन आणि विकास संस्थेद्वारे संचालित श्री मोतीभाई आर चौधरी सागर सैनिक शाळेची दूरदृश्य प्रणालीद्बारे केली पायाभरणी
नवी दिल्ली, 4 जुलै 2023
केंद्रीय गृह आणि सहकार मंत्री अमित शहा यांनी आज दूरदृश्य प्रणालीद्बारे गुजरातमधील मेहसाणा येथील दूधसागर संशोधन आणि विकास संस्थेद्वारे संचालित श्री मोतीभाई आर चौधरी सागर सैनिक शाळेची पायाभरणी केली.
मोतीभाई चौधरी सागर सैनिक शाळेची आज पायाभरणी करण्यात आली असून ही सैनिकी शाळा केवळ उत्तर गुजरातच्याच नव्हे तर संपूर्ण देशातील मुलांना सैन्यात भरती होण्यासाठी सहज आणि सुलभ माध्यम बनेल, असे अमित शहा यांनी आपल्या भाषणात सांगितले. या शाळेत शिकून सैन्यात जाणारी मुले देशभक्ती आणि देशाच्या रक्षणासाठी आपले जीवन समर्पित करतील आणि जे या शाळेतून शिकून नागरी जीवन जगतील ते देशभक्तीची संस्कृती आपल्या जीवनात रुजवतील आणि एक चांगले नागरिक बनतील असे त्यांनी सांगितले.
ही सैनिकी शाळा ज्ञान, संरक्षण , शौर्य आणि देशभक्तीची भावना जागृत करण्यासाठी आणि अनेक तरुणांच्या जीवनात नवी ज्योत प्रज्वलित करण्यासाठी कार्य करेल, असे अमित शहा यांनी सांगितले.2022-23 मध्ये 50 आणि 2023-24 मध्ये 55 छात्रसैनिकांना प्रवेश देण्यात आला आहे.या शाळेत शिकणारे युवक कठोर दिनचर्या पाळतात.भारतमातेच्या सेवेसाठी ते स्वत: ला सज्ज करत असून भारताला बलशाली बनवतील असा विश्वास शहा यांनी व्यक्त केला.
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
कोविड प्रतिबंधक लसीच्या 134 कोटींहून अधिक मात्रा राज्ये आणि केंद्रशासित प्रदेशांना पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 22 कोटी 16 लाखांहून अधिक मात्रा अजूनही शिल्लक आणि पुढील काळातील वापरासाठी उपलब्ध
नवी दिल्ली 27 नोव्हेंबर 2021
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. देशव्यापी कोविड प्रतिबंधक लसीकरण मोहीम 16 जानेवारी 2021 रोजी सुरु करण्यात आली. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना आधार देत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा पुरवठा करत आहे.
|
|
VACCINE DOSES
|
|

|
|
SUPPLIED
|
|
1,34,87,29,470
|
|
BALANCE AVAILABLE
|
|
22,16,64,431
आतापर्यंत भारत सरकारने खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना आतापर्यंत एकूण 134 कोटींहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 22 कोटी 16 लाखांहून अधिक  मात्रा, यापुढील काळात लसीकरण करण्यासाठी अजूनही शिल्लक आहेत.